Adjie Pangestu

Adjie Mindosio Pangestu (). Adjie Pangestu yaiu salah sijiné modhel, lan aktor. Saliyané iku Adjie Pangestu uga dadi bintang sinétron Indonésia.Profil dan berita di KapanLagi.com  (dipunundhuh tanggal 11 Juli 2011)

 Karir 
Adjie Pangestu miwiti kariré saka panggung modhél. Sawisé dadi modhel, Adjie Pangestu banjur dadi juru main sinétron. Sinetron kang sepisanan dibintangi Adjie Pangestu ya iku Makutha Majapahit kang digawé nalika taun (1994). Sawisé iku, Adjie Pangestu uga main ing sinétron kolosal kang judhulé Kaca Benggala. Nalika iku, Adjie Pangestu main karo lawan mainé kang jenengé Meriam Bellina. Sinetron liyané kang uga dibintangi Adjie Pangestu ya iku sinétron kang judhulé Harga Diri, Mawar Sejati Mawar Berduri, Sayangi Aisyah, Tersanjung 6, Misteri Nini Pelet, "Bulan Berkaca", Kalau Cinta Sudah Bicara, Iman, Cincin, Pintu Hidayah, Pria Rumah Tangga (PRT), Mister Bego, lan Jangan Ada Dusta.

 Kauripan pribadi 
Adjie Pangestu nikah karo Annisa Tribanowati (kang saiki ganti jeneng dadi Annisa Trihapsari). Adji lan Annisa Trihapsari nikah nalika tanggal 23 Maret 1999. Saka pernikahan iki Adji Pangestu nduwé anak kang jenengé Muhammad Rafi Akbar Putra Pangestu. Nanging pernikahan iki mung kuwat nganti 3 taun, Adjie Pangestu banjur cerai karo Annisa Trihapsari. Miturut pawarta ing médhia massa, Adjie lan Annisa cerai amarga ana wong liya kang ngrusak pernikahan iku. Adjie lan Annisa uga tau nduwé masalah ngenani babagan anak ya iku hak asuh anak. Malah leloroné nganti keprukan.kapanlagi.com (dipunundhuh tanggal 11 Juli 2011)

Sawisé pisahan karo Annisa, Adjie Pangestu banjur dikabaraké duwé gayutan karo Nadia Natasha Al Kalifi. Hubungan iki banjur pedhot amarga aktris kang jenengé Sisca Dewi. Nanging nalika tanggal 8 Juni 2007, rong minggu sawisé mantan bojoné nikah, Adjie Pangestu banjur nikah karo Nadia Natasha Al Kalifi. Adjie Pangestu uga banjur cerai karo Nadia nalika tanggal 7 Oktober 2009. celebrity.okezone.com  (dipunundhuh tanggal 11 Juli 2011)

 Cathetan suku 

Kategori:Lair 1969
Kategori:Aktor Indonésia
Kategori:Tokoh Semarang